Οδηγητής

Ο Οδηγητής είναι πολιτική εφημερίδα, όργανο του Κεντρικού Συμβουλίου της ΚΝΕ που εκδίδεται μηνιαία, κάθε πρώτο Σάββατο του μήνα. Κυκλοφορεί στις οργανώσεις της ΚΝΕ, στα βιβλιοπωλεία, και στον ιστότοπο της Σύγχρονης Εποχής, ενώ διανέμεται και στα πανεπιστήμια.

Ο Οδηγητής μέσα από τις σελίδες του προβάλλει την πολιτική του ΚΚΕ στη νεολαία, συμβάλλει στην ανάπτυξη των πολιτικών δεσμών της ΚΝΕ με την εργαζόμενη νεολαία, τους νέους που βρίσκονται στη μαθητεία και στην κατάρτιση, στα πανεπιστήμια και τα ΤΕΙ, στις εργατικές γειτονιές και την ύπαιθρο.

Στις 22 Σεπτεμβρίου του 1968, γραμμένος σε μεμβράνη και πολυγραφημένος, κυκλοφόρησε ο πρώτος Οδηγητής. Στην προμετωπίδα του, από το πρώτο φύλλο, υπάρχουν 4 στίχοι από το ποίημα Οδηγητής του Κώστα Βάρναλη, από όπου είναι δανεισμένο το όνομά του. Τυπωνόταν σε συνθήκες παρανομίας, αλλά έως το 1974, δηλαδή την πτώση της χούντας, έβγαλε 44 φύλλα. Μετά τη νομιμοποίηση του ΚΚΕ, τον Σεπτέμβριο του 1974 άρχισε να κυκλοφορεί κανονικά, καταγράφοντας έως το 1990 πολύ υψηλές κυκλοφορίες. Διέκοψε την κυκλοφορία του τον Σεπτέμβριο του 1990, για να ξανακυκλοφορήσει τον Σεπτέμβριο του 1991 ως και σήμερα σαν μηναίο περιοδικό.

Πηγές

Εξωτερικοί Σύνδεσμοι
Οδηγητής
Βίντεο για τα 1000 φύλλα Οδηγητή

Κομμουνιστικό Κόμμα Ελλάδας